**Մաթիլդա Մալլինգեր** (գերմ.՝ Mathilde Mallinger, (ամուսնու կողմից՝ բարոնուհի Շիմմելպֆեննիգ), փետրվարի 17, 1847(1847-02-17), Գրաց, Ավստրիական կայսրություն - ապրիլի 19, 1920(1920-04-19), Շարլոտենբուրգ), խորվաթ օպերային երգչուհի (քնարական սոպրանո), երաժշտության ուսուցիչ։

Կենսագրություն
--------------

Մաթիլդա Մալլինգերը ծնվել է խորվաթ հայտնի կոմպոզիտոր, երգչախմբի դիրիժոր և երաժշտության ուսուցիչ Վատրոսլավ Լիխտենեգերի ընտանիքում։ Երաժշտության և երգի իր առաջին դասերը ստացել է հորից։ Սովորել է Պրահայի կոնսերվատորիայում՝ Ջովաննի Բատիստա Գորդիջանիի մոտ, իսկ ավելի ուշ՝ Վիեննայում, Ռիչարդ Լեվիի մոտ։ Վիեննայում երգչուհին հանդիպել ու ծանոթացել է Ռիխարդ Վագների հետ, որը, լսելով Մաթիլդա Մալլինգերի երգը, նրան առաջարկել է հանդես գալ Բավարիայի օպերային թատրոնում։

1866 թվականին Մալլինգերն առաջին անգամ ելույթ է ունեցել Մյունխենում, Բավարիայի օպերայում։ Մեծ հաջողությամբ երգել է Վագների «Նյուրնբերգի մայսթերզինգերները», «Վալկիրիա», «Լոհենգրին», «Տանհեյզեր» օպերաներում։ 1869 թվականին տեղափոխվել է Բեռլին, որտեղ դարձել է Բեռլինի օպերայի առաջատար երգչուհիներից մեկը, որի բեմում հանդես է եկել մինչև 1882 թվականը։ Հետագայուն Մալլինգերը մեծ հաջողությամբ հանդես է եկել Բեռլինի, Դրեզդենի, Վեյմարի, Վիեննայի, օպերաներում, Պետերբուրգի Մարիինյան թատրոնում։

Ընտյալ խաղացանկ
---------------

Վինչենցո Բելլինի

* Նորմա - Նորմա

Ռիխարդ Վագներ

* Նյուրնբերգի մայսթերզինգերները - Եվա՝ Պոգների դուստրը
* Լոհենգրին - Էլզա Բրաբանտսկայա
* Վալկիրիա - Զիգլինդա

Լյուդվիգ վան Բեթհովեն

* Ֆիդելիո - Ֆլորեստանի կինը՝ Լեոնորա, որը թաքնվում է Ֆիդելիոյի անվան տակ

Վոլֆգանգ Ամադեուս Մոցարտ

* Դոն Ժուան - Դոննա Աննա, Դոն Օտտավիոյի հարսնացուն
* Ֆիգարոյի ամուսնությունը - Ռոսինա, կոմսուհի Ալմավիվա
* Կախարդական սրինգ - Գիշերային թագուհու դուստր Պամինան

Ջակոմո Մեյերբեր

* Հուգենոտներ - Վալենտինա, կոմս դե Սեն-Բրիի դուստրը

Կարլ Մարիա ֆոն Վեբեր

* Ազատ հրաձիգը - Ագաթա, անտառապահի դուստր

1890-1895 թվականներին Մալլինգերն աշխատել է որպես երգեցողության ուսուցիչ Պրահայի կոնսերվատորիայում, այնուհետև մինչ իր մահը Բեռլինի կոնսերվատորիայում։ Նա դաստիարակել է մի շարք տաղանդավոր օպերային երգիչների և երգչուհիների, մասնավորապես Քսենյա Դերժինսկայային, Լոտտա Լեմանին և այլոց։ Հաշվի առնելով նրա արժանիքները՝ կայսր Վիլհելմ Երկրորդը 1916 թվականին Մալլինգերին շնորհել է «Կամմերզենգեր» պատվավոր կոչում։

Ծանոթագրություններ
------------------

1. 1 2 3 4  Český hudební slovník osob a institucí (չեխերեն)
2. 1 2 3 4  Hrvatski biografski leksikon (хорв.) — 1983.
3. 1 2 3 4  476 // *(unspecified title)* — Vol. 1920.
4. ↑  E. Marktl: "Mallinger Mathilde". In: Österreichisches Biographisches Lexikon 1815–1950 (ÖBL). Vol. 6, Austrian Academy of Sciences, Vienna 1975, ISBN 3-7001-0128-7, p. 38 f. (Direct links to "p. 38", "p. 39")

Աղբյուրներ
----------

* Ludwig Eisenberg: Großes biographisches Lexikon der Deutschen Bühne im 19. Jahrhundert. List, Leipzig 1903, S. 634–635.
* Маллингер, Матильда // Энциклопедический словарь Брокгауза и Ефрона : в 86 т. (82 т. и 4 доп.). — СПб. 1890—1907.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |
|  |
| Բառարաններ և հանրագիտարաններ | Բրոքհաուսի և Եփրոնի · Ռիմանի երաժշտական |
|  |
| Չափորոշչային վերահսկողություն | GND: 116696133 · ISNI: 0000000013192970 · VIAF: 8146273 · WorldCat VIAF: 8146273 |

 |